Martyrdom of Jacob and His Sister Mary, a Covenanter - ܤܵܗܕܘܼܬܼܵܐ ܕܝܥܩܘܒ ܩܲܫܝܼܫܵܐ: ܘܲܕܼܡܲܪܝܲܡ ܚܵܬܹܗܒܲܪܬܼ ܩܝܵܡܵܐ
author: Anonymous
created: 5th-7th century CE
source date: 1890
language: syr
availability: Creative Commons — Attribution 4.0 International — CC BY 4.0 https://creativecommons.org/licenses/by/4.0/ [This electronic edition is designed for open access reuse. The Syriac base text is in the public domain. The TEI XML edition is copyrighted by James E. Walters and is released under a Creative Commons Attribution 4.0 International Public License (CC BY 4.0).] [The HTML page is copyrighted by Vanderbilt University and released under a under a Creative Commons Attribution 4.0 International Pu (http://creativecommons.org/licenses/by/4.0/)

ܤܵܗܕܘܼܬܼܵܐ
ܕܝܥܩܘܒ
ܩܲܫܝܼܫܵܐ: ܘܲܕܼܡܲܪܝܲܡ ܚܵܬܹܗܒܲܪܬܼ ܩܝܵܡܵܐ.

ܒܲܫܢܲܬܼ ܫܒܲܥ ܕܲܪܕܼܘܼܦܝܲܢ: ܐܸܬܿܬܿܚܵܕܼ ܗ̄ܘ̣ܵܐ ܝܲܥܩܘܿܒܼ ܩܲܫܝܼܫܵܐ ܕܬܸܠܵܐ ܫܠܝܼܠܵܐ ܩܪܝܼܬܼܵܐ: ܘܡܲܪܝܲܡ ܚܵܬܹܗ ܒܲܪܬܼ ܩܝܵܡܵܐ: ܒܦܘܼܩܕܵܢܵܐ ܕܢܲܪܤܲܝ ܛܲܡܫܵܒܼܘܿܪ [ܛܡܲܫܒܿܘܿܪ]: ܘܲܒܼܡܲܚ̈ܘܵܬܵܐ ܒܝܼ̈ܫܵܬܵܐ ܘܲܒܼܢܸ̈ܓܼܕܹܐ ܕܠܵܐ ܚܵܘܤܵܢܵܐ ܡܸܫܬܲܢܲܕܼ ܗ̄ܘ̣ܵܐ ܒܗܘܿܢ: ܟܲܕܼܨܵ ܒܹ̇ܐ [ܨܒܼܐ] ܗ̄ܘ̣ܵܐ ܕܢܵܘܟܸܿܠ ܐܸܢܘܿܢ ܕܡܵܐ. ܗܸܢ̣ܘܿܢ ܕܹܝܢ ܚܲܡ̣ܤܸܢܘ ܐܝܼܕܲܝ̈ܗܘܿܢ ܒܐܲܠܵܗܗܘܿܢ: ܘܲܒܼܠܸܒܵܐ ܕܲܟܼܝܵܐ ܘܲܬܼܪܝܼܨܵܐ ܒܹܗ ܚܵܝܪܝܼܢ ܗ̄ܘ̣ܵܘ: ܘܐܝܵܠܵܐܠܲܡܫܵܘܚܕܘܼܬܼܗܘܿܢ ܠܹܗ ܩܵܪܹܝܢ ܗ̄ܘ̣ܵܘ: ܘܚܲܝܠܵܐ ܘܥܘܼܕܼܪܵܢܵܐܡܸܢܹܗ ܫܵܐ̇ܠܝܼܢ ܗ̄ܘ̣ܵܘ.

ܘܟܲܕܼ ܚ̣ܙܵܐ ܗ̤ܘ ܗܵܢܵܐ ܡܵܪܘܿܕܼܵܐ: ܕܲܒܼܡܸܕܸܡ ܠܵܐܡܸܬܼܪܲܦܹܝܢ ܡ̣ܢ ܫܪܵܪܗܘܿܢ: ܦ̣ܩܲܕܼ ܗ̄ܘ̣ܵܐ ܠܓܲܒܼܪܵܐ ܚܲܕܼ ܒܲܪ ܚܹܐܪܹ̈ܐ ܒܲܪ ܥܵܠܡܵܐ: ܕܲܫܡܹܗ ܗ̄ܘ̣ܵܐ ܡܲܗܕܵܕ: ܕܡܸܬܼܩܪܸܐ ܗ̄ܘ̣ܵܐ ܒܲܫܡܵܐ ܟܪܸܤܛܝܵܢܵܐ ܘܠܵܐ ܒܲܥܒܼܵܕܹ̈ܐ [ܒܲܥܿܒܼܵܕܼܵܐ]: ܕܢܸܦܘܿܩ ܢܸܫܩܘܿܠ ܐܸܢܘܿܢ ܪܹ̈ܫܲܝܗܘܿܢ. ܘܗ̤ܘ ܗܵܢܵܐ: ܡܸܛܠ ܕܢܸܫܬܿܦܲܪ ܠܹܗ: ܣܵܡܼ ܡܵܘܬܹܗ ܒܚܲܝܵܘ̈ܗܝ: ܘܲܦܤܲܩ̣ ܤܲܒܼܪܹܗ ܡܸܛܠ ܙܲܒܼܢܵܐ. ܘܲܢܦܲܩ̣ ܦܤܲܩ̣ ܪܹ̈ܫܹܐ ܕܲܬܼܪ̈ܲܝܗܘܿܢ ܒܤܲܝܦܵܐ: ܒܬܸܠ ܕܲܪܵܐ [ܒܬܠܕܪ̈ܐ] ܩܪܝܼܬܼܵܐ ܕܥܲܠ ܙܵܒܼܵܐ [ܢܗܲܪ] ܪܲܒܵܐ:

ܐܸܬܼܟܲܠܲܠ̣ܘ ܕܹܝܢ ܩܲܕܝܼ̈ܫܹܐ ܒܲܫܒܲܥܸܤܪܵܐ ܒܝܼܪܲܚ ܐܵܕܼܵܪ [ܒܲܫܒܲܬܲܥܣܲܪ ܒܐܝܼܪܲܚ ܐܵܝܼܪ] ܒܲܕܼܤܲܗܪܵܐ.